CELEX: 62021TN0769
Language: et
Date: 2021-12-10 00:00:00
Title: Kohtuasi T-769/21: 10. detsembril 2021 esitatud hagi – Euranimi versus komisjon

31.1.2022   
            
            
               ET
            
            
               Euroopa Liidu Teataja
            
            
               C 51/39
            
         
      10. detsembril 2021 esitatud hagi – Euranimi versus komisjon
      (Kohtuasi T-769/21)
      (2022/C 51/52)
      Kohtumenetluse keel: inglise
      
         Pooled
      
      
         Hageja: European Association of Non-Integrated Metal Importers & distributors (Euranimi) (Brüssel, Belgia) (esindajad: advokaadid M. Campa, D. Rovetta, P. Gjørtler ja V. Villante)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 15. septembri 2021. aasta rakendusmäärus (EL) 2021/1483, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist lõplik dumpinguvastane tollimaks Hiina Rahvavabariigist ja Taiwanist pärit roostevabast terasest külmvaltsitud lehtmaterjali impordi suhtes;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Komisjoni 15. septembri 2021. aasta rakendusmääruse (EL) 2021/1483 (1) tühistamiseks esitatud hagis tugineb hagejale kolmele väitele.
      
                  1.
               
               
                  Esimene väide, et rikutud on Euroopa Parlamendi ja nõukogu 8. juuni 2016. aasta määruse (EL) 2016/1036 (2) artikli 11 lõiget 2 – komisjoni talituste ilmne hindamisviga.
               
            
                  2.
               
               
                  Teine väide, et rikutud on Euroopa Parlamendi ja nõukogu 8. juuni 2016. aasta määruse (EL) 2016/1036 artikli 3 lõiget 2 kahju ja põhjusliku seose hindamisel seoses Hiina ja Taiwani toodetega – ilmne hindamisviga.
               
            
                  3.
               
               
                  Kolmas väide, et rikutud on Euroopa Parlamendi ja nõukogu 8. juuni 2016. aasta määruse (EL) 2016/1036 artikli 2 lõiget 6a seoses Euroopa Komisjoni sellise aruande õigusliku staatusega, milles ta tuvastab teatavas riigis või selle riigi teatavas sektoris turu märkimisväärse moonutuse, ning seoses selliste aruannete kasutamisega dumpingu kindlakstegemisel.
               
            
         (1)  Komisjoni 15. septembri 2021. aasta rakendusmäärus (EL) 2021/1483, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist lõplik dumpinguvastane tollimaks Hiina Rahvavabariigist ja Taiwanist pärit roostevabast terasest külmvaltsitud lehtmaterjali impordi suhtes (ELT 2021, L 327, lk 1).
      
         (2)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT 2016, L 176, lk 21).